**Likumprojekta “Grozījumi likumā “Par nekustamā īpašuma atsavināšanu Latvijas Republikas un Krievijas Federācijas valsts robežas joslas ierīkošanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par nekustamā īpašuma atsavināšanu Latvijas Republikas un Krievijas Federācijas valsts robežas joslas ierīkošanai”” (turpmāk – likumprojekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Likums stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Latvijas Republikas valsts robežas likuma 13.panta ceturto daļu valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav — atbilstoši Sabiedrības vajadzībām nepieciešamā nekustamā īpašuma atsavināšanas likumam (turpmāk - Atsavināšanas likums).Atbilstoši Atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot Atsavināšanas likumā paredzētos nosacījumus.Atbilstoši Atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežšķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus kuri atrodas valsts robežas joslā:1) “Pirmais Kumeliņš”, Zaļesjes pagastā, Zilupes novadā (kadastra numurs 6896 006 0149) – zemes vienību ar kadastra apzīmējumu 6896 006 0140, zemes 0,0157 ha platībā (turpmāk – nekustamais īpašums „Pirmais Kumeliņš”);2) nekustamā īpašuma „Klusumiņš”, Zaļesjes pagastā, Zilupes novadā (kadastra numurs 6896 007 0149) daļu – zemes vienības (kadastra apzīmējums 6896 006 0109) daļu 0,0825 ha platībā (platība var tikt precizēta pēc zemes kadastrālās uzmērīšanas) (turpmāk – nekustamais īpašums „Klusumiņš”)1. Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums “Pirmais Kumeliņš” atdalīts no nekustamā īpašuma “Kumeliņi” Zaļesjes pagastā, Zilupes novadā (kadastra numurs 6896 005 0147) (turpmāk – nekustamais īpašums “Kumeliņi”), bet zemesgrāmatā kā atsevišķs patstāvīgs īpašums nav reģistrēts.Nekustamais īpašums „Kumeliņi” ir ierakstīts Rēzeknes tiesas zemesgrāmatu nodaļas Zaļesjes pagasta zemesgrāmatas nodalījumā Nr.100000082823. Nekustamajam īpašumam „Pirmais Kumeliņš” ir noteikti apgrūtinājumi (saskaņā ar ierakstiem zemes vienības ar kadastra apzīmējumu 6896 006 0140 apgrūtinājumu plānā): - pierobežas josla 0,0157 ha;- pierobeža 0,0157 ha.2013.gada 6.septembrī nekustamā īpašuma “Pirmais Kumeliņš” īpašniecei AL nosūtīts Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13.punktā minētais paziņojums Nr.1-3/364. Informācija par nekustamo īpašumu “Pirmais Kumeliņš” un dokumenti, kas raksturo atsavināmo nekustamo īpašumu “Pirmais Kumeliņš”, tajā skaitā dokumenti, kas raksturo nekustamā īpašuma “Pirmais Kumeliņš” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Pirmais Kumeliņš”, kas varētu ietekmēt nekustamā īpašuma “Pirmais Kumeliņš” vērtības noteikšanu, no īpašnieces nav saņemti.Saskaņā ar Rēzeknes tiesas Zemesgrāmatu nodaļas Zaļesjes pagasta zemesgrāmatas nodalījuma Nr.100000082823 ieraksta datiem 2014.gada 29.maijā par nekustamā īpašuma “Kumeliņi” īpašnieku kļuva AL-2, kurš 2014.gada 17.decembrī piekrita nekustamā īpašuma “Kumeliņi” sastāvā esošās zemes vienības sadalei, sadalot nekustamā īpašuma “Kumeliņi” sastāvā esošo zemes vienību ar kadastra apzīmējumu 6896 006 0092 divās atsevišķās zemes vienībās. Zemes vienība ar kadastra apzīmējumu 6896 006 0140 reģistrēta NĪVKIS nekustamā īpašuma “Pirmais Kumeliņš” (kadastra numurs 6896 006 0149) sastāvā.Ar Zilupes novada pašvaldības 2015.gada 26.februāra lēmumu zemes vienībai ar kadastra apzīmējumu 6896 006 0140 piešķirts nosaukums “Pirmais Kumeliņš”.Sertificēts nekustamā īpašuma vērtētājs ir veicis nekustamā īpašuma “Pirmais Kumeliņš” novērtēšanu un aprēķinājis nekustamā īpašuma tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2015.gada 14.jūliju ir 22,89 *euro* (divdesmit divi *euro* un 89 centi). Tirgus vērtībā ietverta atsavināmās zemes vienības robežās konstatētās mežaudzes (atsevišķu koku) vērtība atbilstoši vērtētājiem pieejamai informācijai. Atlīdzība par zaudējumiem, kas īpašniekam nodarīti saistībā ar nekustamā īpašuma “Pirmais Kumeliņš” atsavināšanu, nav aprēķināma (ir 0,00 *euro*).Saskaņā ar Rēzeknes tiesas Zemesgrāmatu nodaļas Zaļesjes pagasta zemesgrāmatas nodalījuma Nr.100000082823 ieraksta datiem 2016.gada 1.martā par nekustamā īpašuma “Kumeliņi” īpašnieci kļuva DL. Vienlaikus zemesgrāmatā tika ierakstīts aizliegums bez AL-2 rakstiskas piekrišanas nekustamo īpašumu atsavināt, tai skaitā ieķīlāt, pārdot, dāvināt, patapināt, izīrēt, iznomāt, nodot lietošanas tiesības trešajām personām, apgrūtināt ar lietu vai saistību tiesībām (ieraksts dzēsts ar 20.07.2018. zemesgrāmatu tiesneša lēmumu, žurnāla Nr.300004655413. Papildus tam zemesgrāmatā ir nostiprināta hipotēka. Kreditors: AAS “Baltikums”. 2017.gada 13.februārī nekustamā īpašuma “Pirmais Kumeliņš” īpašniecei DL tika nosūtīts paziņojums Nr.17-9/1418 “Par valsts robežas joslas izveidošanu gar Latvijas-Krievijas valsts robežu” ar uzaicinājumu piedalīties atsavināšanas procesa turpināšanā. Dokumenti vai informācija no īpašnieces DL netika saņemti.2017.gada 1.jūnijā AAS “InterRisk Vienna Insurance Group”, kas ir AAS “Baltikums” tiesību pārņēmējs, tika nosūtīta vēstule Nr.17-9/5319 “Par atļauju sadalīt nekustamos īpašumus un atsavināt to daļas”. 2017.gada 11.oktobrī AAS “InterRisk Vienna Insurance Group” iesniedza notariālu piekrišanu darbībām ar ķīlas objektu, ar kuru atļāva no nekustamā īpašuma “Kumeliņi” atdalīt nekustamo īpašumu “Pirmais Kumeliņš”.Iekšlietu ministrijas ar 2017. gada 29.jūnija rīkojumu Nr.1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – Komisija) saskaņā ar MK noteikumu Nr.204 26.punktu 2017.gada 6.novembrī nosūtīja nekustamā īpašuma “Pirmais Kumeliņš” īpašniecei DL (zināšanai arī AL-2) uzaicinājumu piedalīties sēdē par aprēķinātās atlīdzības izvērtēšanu Nr.17-9/11577. Nedz nekustamā īpašuma “Pirmais Kumeliņš” īpašniece DL, nedz AL-2 uzaicinājumam nav atsaucies. Komisija 2018.gada 4.janvārī nosūtīja nekustamā īpašuma “Pirmais Kumeliņš” īpašniecei DL (zināšanai arī AL-2) atkārtotu uzaicinājumu piedalīties sēdē par aprēķinātās atlīdzības izvērtēšanu Nr.1.2.2.-09/121 un 2018.gada 9.janvārī publicēja uzaicinājumu Latvijas Republikas oficiālajā izdevumā „Latvijas Vēstnesis” Nr.6 (6092). Uz uzaicinājumu nedz nekustamā īpašuma “Pirmais Kumeliņš” īpašniece, nedz AL-2 nav atbildējuši.Komisija izvērtēja sertificēta vērtētāja aprēķināto atlīdzību par nekustamā īpašuma “Pirmais Kumeliņš” atsavināšanu, salīdzināja to ar līdzvērtīgu nekustamo īpašumu tirgus cenām un atzina, ka sertificēta vērtētāja noteiktais atlīdzības apmērs ir atbilstošs, un nekustamā īpašuma pārvērtēšana nav nepieciešama. Komisija, pamatojoties uz MK noteikumu Nr.204 35.punktu, 2018. gada 23.februāra sēdes slēgtajā daļā pieņēma lēmumu par nekustamā īpašuma “Pirmais Kumeliņš” atsavināšanas atlīdzības apstiprināšanu, nosakot to 22,89 *euro* (divdesmit divi *euro* un 89 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr. 3).2. Nekustamais īpašums „Klusumiņš” ir ierakstīts Rēzeknes rajona tiesas zemesgrāmatu nodaļas Zaļesjes pagasta zemesgrāmatas nodalījumā Nr.100000094456. Nekustamajam īpašumam „Klusumiņš” ir paredzēti apgrūtinājumi saskaņā ar ierakstiem projektētās zemes vienības ar kadastra apzīmējumu 6896 006 0146 Apgrūtinājumu plāna projektā: - pierobežas josla 0,0825 ha;- pierobeža 0,0825 ha;- valsts robežas josla 0,0717 ha.Nekustamā īpašuma “Klusumiņš” īpašniekam 2017.gada 8.novembrī ir nosūtīts MK noteikumu Nr.204 13. punktā minētais paziņojums Nr.17-9/11696. Paziņojumam tika pievienots grafiskais materiāls, kurā iezīmētas attiecīgā nekustamā īpašuma atsavināmās daļas robežas.2017.gada 21.novembrī paziņojums tika publicēts Latvijas Republikas oficiālajā izdevumā “Latvijas Vēstnesis” Nr.230 (6057). Informācija par nekustamo īpašumu “Klusumiņš” un dokumenti, kas raksturo nekustamo īpašumu “Klusumiņš”, tajā skaitā dokumenti, kas raksturo nekustamā īpašuma “Klusumiņš” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Klusumiņš”, kas varētu ietekmēt nekustamā īpašuma “Klusumiņš” vērtības noteikšanu, no nekustamā īpašuma “Klusumiņš” īpašnieka nav saņemti.Sertificētais vērtētājs noteica, ka nekustamā īpašuma “Klusumiņš” tirgus vērtība 2018.gada 20.februārī ir 128,04 *euro* (viens simts divdesmit astoņi *euro* un 04 centi)*.* Nekustamā īpašuma “Klusumiņš” atsavināšana neietekmē atlikušā zemes gabala izmantošanu, uz zemes gabala mežaudzes nav, līdz ar to atsavināšanas rezultātā nekustamā īpašuma “Klusumiņš” īpašniekam radušies zaudējumi nav aprēķināmi – to apmērs ir 0,00 *euro*.Komisija nav saņēmusi nekustamā īpašuma “Klusumiņš” īpašnieka atbildi.Komisija, pamatojoties uz MK noteikumu Nr.204 35.punktu, 2018. gada 20.aprīļa sēdes slēgtajā daļā pieņēma lēmumu par nekustamā īpašuma “Klusumiņš” atsavināšanas atlīdzības apstiprināšanu, nosakot to 128,04 *euro* (viens simts divdesmit astoņi *euro* un 04 centi) apmērā (0,1552 *euro* par 1 kvadrātmetru), kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr.5).Iekšlietu ministrija saskaņā ar MK noteikumu Nr. 204 36. punktu izskatīja Komisijas 2018.gada 23.februāra lēmumu Nr.3 un 2018.gada 20.aprīļa lēmumu Nr.5 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma 1. ar 2018.gada 26.marta lēmumu Nr.1-66/38 apstiprināt Komisijas noteikto atlīdzības apmēru par nekustamā īpašuma „Pirmais Kumeliņš” atsavināšanu, nosakot taisnīgu atlīdzību 22,89 *euro* apmērā2. ar 2018.gada 14.maija lēmumu Nr.1-66/69 nolēma apstiprināt Komisijas noteikto atlīdzības apmēru par nekustamā īpašuma „Klusumiņš” taisnīgas atlīdzības apmēru – 128,04 *euro* apmērā (0,1552 *euro* par vienu kvadrātmetru). Platību izmaiņu gadījumā atlīdzības apmēra noteikšanai tiks izmantota noteiktā īpašuma viena kvadrātmetra cena.Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc Ministru kabineta 2018.gada 10.jūlija rīkojuma Nr.310 „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas Nodrošinājuma valsts aģentūra (turpmāk – NVA) 2018.gada 16.jūlijā saskaņā ar Atsavināšanas likuma 11.pantā noteikto nosūtīja nekustamā īpašuma „Pirmais Kumeliņš” īpašniecei DL, zināšanai AL-2 kurām par labu zemesgrāmatā ir ierakstīts personālservitūts un kreditoram AAS “InterRisk Vienna Insurance Group” paziņojumu Nr.1.2.2-09/7706 „Par līguma projektu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma “Pirmais Kumeliņš” labprātīgu atsavināšanu. Paziņojumam tika pievienots atsavināšanas līguma projekts. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.2018.gada 29.augustā NVA nosūtīja nekustamā īpašuma „Pirmais Kumeliņš” īpašniecei, zināšanai AL-2 un AAS “InterRisk Vienna Insurance Group” atkārtotu paziņojumu Nr.1.2.2-09/9603 “Par līguma projektu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma “Pirmais Kumeliņš” labprātīgu atsavināšanu. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.Pēc Ministru kabineta 2018.gada 18.jūlija rīkojuma Nr.333 „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas Nodrošinājuma valsts aģentūra (turpmāk – NVA) 2018.gada 30.jūlijā saskaņā ar Atsavināšanas likuma 11.pantā noteikto nosūtīja nekustamā īpašuma „Klusumiņš” īpašniekam paziņojumu Nr.1.2.2-09/8228 „Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots atsavināšanas līguma projekts.2017.gada 6.augustā paziņojums tika publicēts Latvijas Republikas oficiālajā izdevumā “Latvijas Vēstnesis” Nr.154 (6240).  Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.2018.gada 29.augustā NVA nosūtīja nekustamā īpašuma „Klusumiņš” īpašniekam atkārtotu paziņojumu Nr.1.2.2-09/9604 “Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.Ņemot vērā, ka Atsavināšanas likumā noteiktajā termiņā nekustamā īpašuma „Pirmais Kumeliņš” un nekustamā īpašuma “Klusumiņš” īpašnieki nav snieguši atbildi uz nosūtītajiem atsavināšanas paziņojumiem un līgumi par nekustamā īpašuma labprātīgu atsavināšanu nav noslēgti, ir izpildīts Atsavināšanas likuma 13.pantā noteiktie priekšnoteikumi likumprojekta par nekustamā īpašuma “Pirmais Kumeliņš” piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamā īpašuma „Pirmais Kumeliņš” un nekustamā īpašuma “Klusumiņš” īpašniekiem pamattiesību ierobežojumu, ir lielāks par indivīda interesēm nodarīto kaitējumu, jo minētais nekustamais īpašums “Pirmais Kumeliņš” un nekustamais īpašums “Klusumiņš”  nepieciešami īpašu sabiedrības interešu un publisku mērķu sasniegšanai – robežapsardzības infrastruktūras būvniecībai valsts robežas joslā gar Latvijas Republikas un Krievijas Federācijas valsts robežu, kas paaugstinās Latvijas Republikas un Eiropas Savienības ārējās robežas drošību.Mainīt valsts robežas joslas izvietojumu tā, lai tā neskartu nekustamo īpašumu „Pirmais Kumeliņš” un nekustamo īpašumu “Klusumiņš” nav iespējams.Ņemot vērā iepriekš minēto, kā arī robežapsardzības infrastruktūras būvniecības valsts robežas joslā gar Latvijas Republikas un Krievijas Federācijas valsts robežu nozīmīgumu, nepieciešams iegūt nekustamo īpašumu „Pirmais Kumeliņš” un nekustamo īpašumu “Klusumiņš”, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Pēc likumprojekta spēkā stāšanās Iekšlietu ministrija normatīvajos aktos noteiktajā kārtībā īpašuma tiesības uz nekustamo īpašumu “Pirmais Kumeliņš” un nekustamo īpašumu “Klusumiņš”, brīvus no visiem apgrūtinājumiem un nastām, nostiprinās zemesgrāmatā uz valsts vārda Iekšlietu ministrijas personā.Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai Atsavināšanas likuma Pārejas noteikumu 5.2.apakšpunktā noteiktajā kārtībā vai noguldījusi atlīdzību bankas kontā Atsavināšanas likuma 33.pantā noteiktajā kārtībā. Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekiem ir tiesības iesniegt konstitucionālo sūdzību par nekustamā īpašuma “Pirmais Kumeliņš” un nekustamā īpašuma “Klusumiņš” atsavināšanu.Izstrādājot šo likumprojektu ņemts vērā valsts iestāžu juridisko dienestu vadītāju 2018.gada 8.novembra sanāksmē nolemtais virzīt grozījumus spēkā esošajos likumos par piespiedu atsavināšanu sabiedrības vajadzībām, kur mainās tikai īpašuma sastāvs, lai mazinātu normatīvīsmu. Projekts attiecas uz Iekšlietu politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt pilnvērtīgu likumprojekta atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas visu ar nekustamā īpašuma atsavināšanu iesaistīto pušu tiesības. Dokumenti, kuri satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic likumprojekta un anotācijas izvērtējumu |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minētā nekustamā īpašuma īpašnieku, kuram piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Izdevumi, kas saistīti ar nekustamā īpašuma atsavināšanu un īpašuma tiesību nostiprināšanu zemesgrāmatā, kopumā sastāda **212 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu **152 *euro***, tajā skaitā:

1.1. par nekustamo īpašumu “Pirmais Kumeliņš”– 23 *euro;* 1.2. par nekustamo īpašumu “Klusumiņš” 129 *euro;*1. izdevumi, kas saistīti ar īpašuma tiesību nostiprināšanu zemesgrāmatā 2 īpašumi x 30 *euro* = **60 *euro*.**

Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv